Անն Փերի

**Անն Փերի** (), ի ծնե՝ **Ջուլիետ Մարիոն Հուլմ** (, ), բրիտանացի գրող, որն առաջին անգամ հանդես է եկել 1979 թվականին։ 16 տարեկանում նա սպանություն է գործել, սպանել է ընկերուհու մորը, ինչի համար դատապարտվել է ազատազրկման։ Ազատ արձակվելուց հետո Հուլմը փոխել է անունը և սկսել է զբաղվել ստեղծագործելով։

## Կենսագրություն
### Մանկություն
Ծնվել է Լոնդոնի տարածքում Բլեքհիթում, Հենրի Ռեյնսֆորդ Հյում և Հիլդա Մարիոն Ռևելի ֆիզիկոսների ընտանիքում։ Նա ուներ փոքրիկ եղբայր՝ Ջոնաթան։ Վաղ մանկությունում Ջուլիետի մոտ ախտորոշվել էր տուբերկուլոզ, դրա համար էլ ծնողները նրան ուղարկեցին Արևմտյան Հնդկաստան и Հարավային Աֆրիկա այն հույսով, որ տաք կլիման կբարելավի նրա առողջական վիճակը։ Ջուլիետը վերամիավորվեց ծնողներին 13 տարեկանում, երբ նրանք միասին տեղափոխվեցին Քրայսթչերչ, Նոր Զելանդիա, որտեղ նրա հայրը ընդունվեց ռեկտորի պաշտոնում՝ Քենթերբերիի համալսարանում :

### Հոնոր Ռեյպերի սպանություն
Քրայսթչերչում Հյումը ընդունվեց աղջիկների դպրոց։ Այնտեղ նա ծանոթացավ Փոլին Փարքերի հետ:Երկուսն էլ առողջական նկատառումներով ազատված էին սպորտից և սիրում էին ֆանտազիա կարդալ։ Կարճ ժամանակվա ընթացքում աղջիկները ընկերացան։ Նրանք իրենց ամբողջ ժամանակը միասին էին անցկացնում և միմյանց հորինված անուններով էին անվանում։ Ըստ հոգեբույժների՝ ժամանակի ընթացքում նրանց հարաբերությունները դարձել են ոչ առողջ։ Հետագայում մամուլում բազմաթիվ խոսակցություններ եղան, որ նրանք լեսբուհիներ են, բայց Հյումը և Փարքերը հերքեցում էին դա։

1954 թվականի սկզբին Հյումի մայրը հայտարարեց իր դստերը, որ որոշել է բաժանվել ամուսնուց և Ջուլիետին հետ ուղարկել Հարավային Աֆրիկա՝ մորաքրոջ հետ։ Փարքերը որոշեց գնալ ընկերուհու հետ, սակայն նրա մայրը՝ Հոնորը, մերժեց։ Դեռահասները միասին սպանություն էին ծրագրել։

1954 թվականի հունիսի 22-ին երեքով գնացել են այգի։ Այնտեղ Ջուլիետն ու Փոլինը գեղեցիկ քար դրեցին Հոնորի ճանապարհին։ Երբ նա կռացավ, որպեսզի վերցնի այն, նրա ընկերներուհիները մի քանի անգամ հարվածեցին կնոջ գլխին գուլպայով փաթաթված աղյուսով:Պաթոլոգ Քոլին Փիրսոնի խոսքով՝ մարմնի վրա հայտնաբերվել է 45 վնասվածք։ Հոգեբույժները, ովքեր հետազոտել են Ջուլիետին, նշել են, որ նա չի զղջում։

Դատավարությունից առաջ Փոլինն ու Ջուլիետը միասին պահվում էին Քրայսթչերչի Պապարուա բանտում, որտեղ նրանց շփումներն անսահմանափակ էին, և նրանք շատ ժամանակ էին անցկացնում միասին։ Հուլիսի 1-ին Ջուլիետին բանտում այցելել է հայրը, ով հաջորդ օրը լքել է Նոր Զելանդիան իր կրտսեր եղբոր հետ։

Հյումի և Փարքերի պատմությունը լայն արձագանք գտավ ամբողջ աշխարհում:Նրանք երկուսն էլ դատարան են ներկայացել օգոստոսի 28-ին։ Որպես անչափահաս նրանք չէին կարող դատապարտվել մահապատժի, ազատազրկվել են, ինչպես նաև ազատվելուց հետո անձնական շփման արգելք են ստացել, չնայած վերջին պայմանը հետագայում հերքվեց արդարադատության նախարար Սամանթա Բարնետի կողմից։

Դատավարության ժամանակ ճանաչվեց, որ Ջուլիետի ազդեցությունն է եղել Պոլինի վրա, ուստի նա ճանաչվեց որպես կատարվածի կատալիզատոր։

Դատավարությունից հետո նրան օդանավով տեղափոխեցին Օքլենդի բանտ խիստ ռեժիմով Մաունթ-Իդեն, որտեղ նա անցկացրեց առաջին երեք ամիսները մեկուսարանում։

Սկզբում նա ծանր աշխատանքներ էր կատարում, բայց հետո սկսեց չդիմանալ դրան և տեղափոխվեց ատելյե։ Ազատազրկման ողջ ընթացքում նրան ընտանիքից ոչ ոք չի այցելել, և հարազատների հետ նամակագրությունը բավականին հազվադեպ է եղել։ 1954 թվականի սեպտեմբերի 12-ին Հյումի մայրը և նրա նոր ամուսինը (որն էր պատճառը, որ նա բաժանվեց հորից) լքեցին Նոր Զելանդիան։

### Գրելու կարիերա
1959 թվականին ազատ արձակվելուց հետո Հյումը փոխեց իր անունը Էնն Փերի՝ վերցնելով խորթ հոր գեղարվեստական անունն ու ազգանունը։ Նա որոշ ժամանակ ապրել է Միացյալ Նահանգներում, որտեղ միացել է Հիսուս Քրիստոսի Վերջին Օրերի Սրբերի Եկեղեցուն 1968 թվականին։ Ավելի ուշ նա վերադարձավ Մեծ Բրիտանիա։ Նա որոշ ժամանակ ապրել է Միացյալ Նահանգներում, որտեղ միացել է Հիսուս Քրիստոսի Վերջին Օրերի Սրբերի Եկեղեցուն 1968 թվականին։ Ավելի ուշ նա վերադարձավ Մեծ Բրիտանիա :

1979 թվականին Փերին հրատարակեց իր առաջին վեպը՝ «Քեյթեր փողոցի ուրվականը»։ Այդ ժամանակվանից գրողը հրատարակել է պատմական դետեկտիվ ժանրի շուրջ 50 ստեղծագործություն :

Փերին ապրում էր Շոտլանդիայում :1994 թվականին նա բացահայտեց իր իսկական ինքնությունը՝ կապված առաջիկա գեղարվեստական ​​«Երկնային արարածներ» ֆիլմի՝ սպանության առեղծվածի հետ:Փերին ծայրահեղ բացասաբար է արձագանքել ֆիլմին՝ դժգոհելով, որ իրեն չեն զգուշացրել նկարահանումների մասին և հնարավորություն չեն տվել արտահայտել իր տեսակետը (օրենքով Ջուլիետ Հյումի անունը օգտագործելու համար Փերիի համաձայնությունը պարտադիր չէր)։ Ըստ Փերիի՝ իր ընկերներից ոչ ոք երես չթեքեց իրենից, երբ ճշմարտությունը բացահայտվեց։

### Հետագա կյանք
2017 թվականին Փերին լքեց Շոտլանդիան և տեղափոխվեց Լոս Անջելես՝ իր վեպերի ֆիլմերն ավելի լավ գովազդելու համար : Նա սրտի կաթված է ստացել 2022 թվականի դեկտեմբերին։ Նա մահացել է 2023 թվականի ապրիլի 10-ին Լոս Անջելեսի հիվանդանոցում 84 տարեկան հասակում։ Նրա վերջին վեպը՝ «Չորրորդ թշնամին», լույս է տեսել մահից մեկ շաբաթ առաջ։

## Մատենագիտություն
### Թոմաս Փիթի մասին
# Քեյթեր փողոցի ուրվականը(*The Cater Street Hangman)*, 1979
# Գտնվածը Կալենդր հարպարակում (*Callander Square)*, 1980
# Մառախուղ Պարագոն -Ոքում (*Paragon Walk)*, 1981
# Հարություն Ռեսուրեկշն-ռոում(*Resurrection Row*), 1981
# Գողը Ռուտլենդ փլեյսում (*Rutland Place)*, 1983
# Բլյուգեյթ Ֆիլդսի խեղդված մարդը (*Bluegate Fields)*, 1984
# Մահ Սատանայի կալվածքում(*Death in the Devil’s Acre)*, 1985
# Նատյուրմորտ Կարդինգտոն Կրեսենտից(*Cardington Crescent*), 1987
# Լռություն Հանովերում քլոսում (*Silence in Hanover Close)*, 1988
# Մահապատիժ Վեստմինսթերյան կամրջի վրա (*Bethlehem Road*), 1990
# Հրդեհ Հեյգեիթ-Ռայզում (*Highgate Rise*), 1991
# Սկանդալ Բելգրեյվի հրապարակում (*Belgrave Square*), 1992
# Անտեսանելի մարդը Farrier's Lane-ում (*Farrier’s Lane)*, 1993
# Հայդ Պարկի դահիճը(*The Hyde Park Headsman*), 1994
# Դավաճանների դարպաս (*Traitors Gate*), 1995
# Պենտեկոստեի ծառուղու խեղդամահը(*Pentecost Alley)*, 1996
# Ռումբ Աշվարդ Հոլում (*Ashworth Hall*), 1997
# Ռեքվիեմ Բրանսվիկի այգիներում (*Brunswick Gardens)*, 1998
# Մահացած մարդ Բեդֆորդի հրապարակից (*Bedford Square)*, 1999
# Կիսալուսնի փողոց *(Half Moon Street)*, 2000

### Ուիլյամ Մոնքի մասին
# Օտար դեմք (*The Face of a Stranger)*, 1990
# Կմախք պահարանում(*A Dangerous Mourning*), 1991
# Սիրո Դավաճանություն (*Defend and Betray*), 1992
# Մահը հանկարծակի է և սարսափելի (*A Sudden, Fearful Death)*, 1993
# Գայլի մեղքերը (*The Sins of the Wolf)*, 1994
# Իմ եղբայր Կայենը(*Cain His Brother)*, 1995
# Կշռված է հաշվեկշռում *(Weighed in the Balance)*, 1996
# Լուռ ճիչ (*The Silent Cry)*, 1997
# Խոստման խախտում, 1997

### Առաջին համաշխարհային պատերազմի մասին
# Առայժմ գերեզմաններ չկան, 2003 թ
# Shoulder the Sky, 2004
# Հրեշտակներ մթության մեջ, 2005
# վիճելի բարիկադներում, 2006
# Մենք չենք կարող քնել, 2007

### Սուրբ Ծննդյան մասին
# Սուրբ Ծննդյան ճամփորդություն, 2003
# Սուրբ Ծննդյան այցելու, 2004
# Սուրբ Ծննդյան հյուր, 2005
# Սուրբ Ծննդյան գաղտնիք, 2006
# Սուրբ Ծննդյան սկիզբ, 2007
# Սուրբ Ծննդյան շնորհք, 2008
# Սուրբ Ծննդյան խոստում, 2009
# Սուրբ Ծննդյան ոդիսական, 2010
# Սուրբ Ծննդյան վերադարձ, 2011
# Սուրբ Ծննդյան ծաղկեպսակ(2012)

### Ֆանտազիա
# Tathea, 1999
# Եկեք Արմագեդոն, 2001

### Սերիա «Ժամացույց»
# *Թյուդոր Ռոուզ*, 2011
# *Rose of No Man’s Land*, 2011
# *Արյան կարմիր վարդ*, 2012

## Մրցանակներ
* Էդգար Ալան Պոյի մրցանակ
* Ագաթա մրցանակ

## Ժողովրդական մշակույթ
* 1994 թվականին «Երկնային արարածներ» ֆիլմը նկարահանվել է Փարքերի սպանության մասին։ Հյումի դերը կատարել է Քեյթ Ուինսլեթը։.
* 1998 թվականին «Քեյթեր փողոցի դահիճը» ֆիլմը նկարահանվել է Թոմաս Փիթի մասին գրողի դեբյուտային դետեկտիվ պատմության հիման վրա։

## Ծանոթագրություններ

 
Կատեգորիա:20-րդ դարի անգլիացի վիպասաններ
Կատեգորիա:Անգլիացի դետեկտիվ ժանրի գրողներ
Կատեգորիա:Անգլիացի կին վիպասաններ
Կատեգորիա:Բրիտանացի կին գրողներ
Կատեգորիա:Բրիտանացի մանկագիրներ
Կատեգորիա:Գրական կեղծանուններով հայտնի հեղինակներ
Կատեգորիա:Մանկահասակ մարդասպաններ
Կատեգորիա:Ֆենտեզի գրողներ